ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
"ఈ-కామర్స్" వేదిక - నియంత్రణ మరియు క్రమబద్దీకరణ
"ఈ-కామర్స్" యొక్క విస్తృత స్వభావాన్ని పరిశీలిస్తే, అనేక రంగాలలోని వివిధ చట్టాలు మరియు నిబంధనలు ప్రస్తుత "ఈ-కామర్స్" కార్యకలాపాలను నియంత్రిస్తాయి. వాటిలో కొన్ని: వినియోగదారుల రక్షణ చట్టం-2019; ఆర్థిక చట్టం-2020; ఇన్ఫర్మేషన్ టెక్నాలజీ చట్టం-2000; విదేశీ మారక నిర్వహణ చట్టం-2000 మరియు పోటీ చట్టం-2002. క్రమబద్దీకరణ విధానాన్ని అందించే పరంగా, పోటీ చట్టం-2002, పోటీపై ప్రతికూల ప్రభావాన్ని చూపే పద్ధతులను నివారించడానికి సహాయపడుతుంది. సెక్షన్-3 కింద, పోటీ వ్యతిరేక ఒప్పందాలకు సంబంధించి మరియు సెక్షన్-4 కింద, ఆధిపత్య స్థానం దుర్వినియోగానికి సంబంధించి కూడా, "ఈ-కామర్స్" వేదికలకు వర్తిస్తాయి. విదేశీ ప్రత్యక్ష పెట్టుబడుల  తో ఉన్న "ఈ-కామర్స్" సంస్థలు / వేదికలు ప్రస్తుతం, పత్రికా ప్రకటన 2  ద్వారా విదేశీ మారక నిర్వహణ  నిబంధనలు-2019 లోని క్రమ సంఖ్య: 15.2, షెడ్యూల్-1 తో పరిగణించడం జరుగుతుంది.
ఈ-కామర్స్ కంపెనీలకు వ్యతిరేకంగా అఖిల భారత వ్యాపారుల సమాఖ్య  సమర్పించిన విజ్ఞాపనలు ప్రభుత్వం స్వీకరించింది. విదేశీ మారక నిర్వహణ చట్టం-1999 ప్రకారం, పరిశోధనాత్మక అధికారాలు ఎన్ఫోర్స్మెంట్ డైరెక్టరేట్  కు ఉన్నాయి. అందువల్ల, ఈ విజ్ఞాపనలను ఈ.డి. కి పంపించడం జరిగింది. వీటిని దర్యాప్తు కోసం స్వీకరించారు. ఇంకా, అమెజాన్ మరియు ఫ్లిప్-కార్ట్ వంటి, "ఈ-కామర్స్" వెబ్-సైట్ల ద్వారా చేసిన కొనుగోళ్లకు, నగదు తిరిగి చెల్లింపు మరియు రాయితీలను అందించడంలో బ్యాంకులు పక్షపాత ధోరణిని అనుసరిస్తున్నాయని ఆరోపిస్తూ సి.ఏ.ఐ.టి. నుండి ఫిర్యాదులు వచ్చాయి. వీటిని, కాంపిటీషన్ కమిషన్ ఆఫ్ ఇండియా పరిశీలిస్తోంది.
ఫ్లిప్-కార్ట్, ఆదిత్య బిర్లా ఫ్యాషన్ అండ్ రిటైల్ మధ్య జరిగిన ఒప్పందంలో విదేశీ ప్రత్యక్ష పెట్టుబడుల  విధానం మరియు ఫెమా ఉల్లంఘన ఆరోపణలపై ఆర్.బి.ఐ. లేదా ఎన్ఫోర్స్మెంట్ డైరెక్టరేట్ ఎటువంటి దర్యాప్తు ప్రారంభించలేదు.
కేంద్ర వాణిజ్య, పరిశ్రమల శాఖ సహాయ మంత్రి శ్రీ సోమ్ ప్రకాష్, ఈ రోజు రాజ్యసభలో లిఖితపూర్వకంగా సమర్పించిన సమాధానంలో, ఈ సమాచారాన్ని తెలియజేశారు.
యు పి ఎస్ సి
షెడ్యూల్ ప్రకారం 2022 జనవరి, 7, 8, 9, 15, 16 తేదీల్లో జరగనున్న - సివిల్ సర్వీసెస్  పరీక్ష, 2021
అభ్యర్థులు / పరీక్ష నిర్వాహకులకు అవసరమైన అన్ని ఏర్పాట్లు చేయవలసిందిగా కోరిన - యు.పి.ఎస్.సి.
కోవిడ్-19 మహమ్మారి కారణంగా నెలకొన్న పరిస్థితిని జాగ్రత్తగా సమీక్షించిన అనంతరం, సివిల్ సర్వీసెస్  పరీక్ష-2021 ని షెడ్యూల్ ప్రకారం అంటే 2022 జనవరి, 7, 8, 9, 15, 16 తేదీల్లో నిర్వహించాలని, యూనియన్ పబ్లిక్ సర్వీస్ కమిషన్ నిర్ణయించింది.
వ్యాధిని అరికట్టడానికి ప్రభుత్వాలు విధిస్తున్న ఆంక్షలు / నిబంధనలను దృష్టిలో ఉంచుకుని, అభ్యర్థులకు / పరీక్ష నిర్వాహకుల రాకపోకలకు, ముఖ్యంగా కంటైన్మెంట్ / మైక్రో-కంటైన్మెంట్ జోన్ నుండి వస్తున్న వారికి, ఎటువంటి అసౌకర్యం కలగకుండా చూడాలని, అవసరమైతే, అభ్యర్థుల ఇ-అడ్మిట్ కార్డులు, పరీక్షా నిర్వాహకుల గుర్తింపు కార్డులను "రాకపోకలకు అనుమతి పత్రాలు" గా ఉపయోగించాలని, కమిషన్ రాష్ట్ర ప్రభుత్వాలను కోరింది.
అభ్యర్థులు / పరీక్ష నిర్వాహకులు రాకపోకలను సజావుగా సాగించేందుకు వీలుగా, ప్రజా రవాణా వ్యవస్థను గరిష్ట స్థాయిలో, కనీసం పరీక్ష కు ఒక రోజు ముందు నుంచి పరీక్ష నిర్వహించే తేదీ వరకు అంటే 06.01.2022 తేదీ నుండి 09.01.2022 వరకు, అలాగే తిరిగి, 14.01.2022 తేదీ నుండి 16.01.2022 తేదీ వరకు, అందుబాటులో ఉంచాలని రాష్ట్ర ప్రభుత్వాలను కోరడం జరిగింది
ఈ మహమ్మారి సమయంలో పరీక్షల నిర్వహణ కోసం, సంబంధిత జిల్లా అధికారులు, ఆయా పరీక్షా కేంద్రాల పర్యవేక్షకులకు కమిషన్ మార్గదర్శకాలు అందజేయడం జరిగింది. ఇందులో భాగంగా, అభ్యర్థులు / పరీక్ష నిర్వాహకులు వ్యక్తిగత పరిశుభ్రత పాటించేలా చూడడం; సామాజిక దూరం పాటించడానికి తగిన ఏర్పాట్లు చేయడం; అభ్యర్థులు / పరీక్ష నిర్వాహకులు అన్ని సమయాల్లో మాస్కులు ధరించడం; పరీక్షా కేంద్రాల్లో అనుకూలమైన ప్రదేశాలల్లో శానిటైజర్లు అందుబాటులో ఉంచడం; పరీక్ష నిర్వాహకులు, అభ్యర్థులు తమ సొంత శానిటైజర్ల ను పారదర్శక సీసాలలో తెచ్చుకోడానికి అనుమతించడం; ఒక క్రమ పద్ధతిలో ప్రతి పరీక్షా కేంద్రాన్ని పరిశుభ్రంగా ఉంచడం; దగ్గు, తుమ్ములు, ఊపిరి ఆడకపోవడం, జ్వరంతో బాధపడే అభ్యర్థులు తగిన భద్రతా జాగ్రత్తలతో పరీక్ష రాయడానికి వీలుగా, వారి కోసం కోసం అదనంగా రెండు గదులను ప్రత్యేకించడం వంటి మార్గదర్శకాలను ప్రధానంగా పేర్కొనడం జరిగింది.
<><><>
(Visitor Counter : 93
సాంఘిక న్యాయం, మరియు సాధికారత మంత్రిత్వ శాఖ
మంగళవారం "సుగమ్య భారత్ యాప్"ను, "యాక్సెస్- ది ఫోటో డైజెస్ట్" సూచిక పుస్తకాన్ని వర్చువల్ పద్ధతిలో ఆవిష్కరించనున్న శ్రీ థావర్చంద్ గెహ్లోత్
"సుగమ్య భారత్ యాప్"ను, "యాక్సెస్- ది ఫోటో డైజెస్ట్" సూచిక పుస్తకాన్ని కేంద్ర సామాజిక న్యాయం, సాధికారత శాఖ మంత్రి శ్రీ థావర్చంద్ గెహ్లోత్ వీడియో కాన్ఫరెన్స్ ద్వారా మంగళవారం ఆవిష్కరించనున్నారు. 'కేంద్ర సామాజిక న్యాయం, సాధికారత' శాఖ ఆధ్వర్యంలో పనిచేసే 'దివ్యాంగుల సాధికారత విభాగం' వీటిని రూపొందించింది. ఈ కార్యక్రమం https://webcast.nic.in/msje/ ద్వారా మంగళవారం ఉదయం 11 గంటలకు ప్రసారమవుతుంది. ఆ తర్వాత, ఆడ్రాయిడ్ వినియోగదారులు ప్లే స్టోర్ నుంచి ఈ యాప్ను డౌన్లోడ్ చేసుకోవచ్చు. ఈనెల 15 నాటికి ఐవోఎస్ వెర్షన్ అందుబాటులోకి వస్తుంది.
"యాక్సెసబుల్ ఇండియా" కార్యక్రమంలోని మూడు ముఖ్యాంశాలైన పర్యావరణ నిర్మాణం, రవాణా రంగం, ఐసీటీ వ్యవస్థలో సౌలభ్యాన్ని మరింత సున్నితం, సమర్థవంతం చేయడానికి ఉద్దేశించిన 'క్రౌడ్ సోర్సింగ్ మొబైల్ అప్లికేషన్' సుగమ్య భారత్ యాప్. ఈ యాప్లో ఐదు ముఖ్యమైన అంశాలున్నాయి. వాటిలో నాలుగు ప్రాప్యతను పెంచడానికి ఉద్దేశించినవి కాగా, ఐదోది దివ్యాంగులకు సంబంధించినది. సౌలభ్యానికి సంబంధించిన అంశాలు: సుగమ్య భారత్ అభియాన్లోని మూడు ముఖ్యాంశాల్లో సౌలభ్యంగా లేని అంశాలపై ఫిర్యాదుల నమోదు; ఉత్తమ పద్ధతులపై సానుకూల స్పందనలు, 'జన్-భాగీరథి'గా ప్రజలు పాటించే విలువైన ఉత్తమ విధానాలు; ప్రభుత్వ విభాగ తాజా సమాచారం; ప్రాప్యతకు సంబంధించిన మార్గదర్శకాలు, సర్క్యులర్లు.
సుగమ్య భారత్ యాప్ను చాలా సులభంగా ఉపయోగించవచ్చు. ఇందులో నమోదు ప్రక్రియ కూడా సరళంగా ఉంటుంది. పేరు, చరవాణి సంఖ్య, ఈమెయిల్ ఐడీని మాత్రమే తప్పనిసరిగా అందించాలి. నమోదిత వినియోగదారులు, తాము ఎదుర్కొన్న సమస్యలను ఇందులో ప్రస్తావించవచ్చు. సులభమైన డ్రాప్ డౌన్ మెనూలు, హిందీ, ఆంగ్లంలో వీడియోలు, ఫిర్యాదులకు సంబంధించిన ఛాయాచిత్రాలు అప్లోడ్ చేయడానికి, వివరాలు నమోదు చేయడానికి సంజ్ఞలతో కూడిన భాష వంటి స్నేహపూర్వక అంశాలను ఈ యాప్లో పొందుపరిచారు. దివ్యాంగులు తమకు అనుకూలంగా అక్షరాల పరిమాణాన్ని పెంచుకోవడం, తెర రంగును మార్చుకోవడం, టెక్ట్ టు స్పీచ్, హిందీ, ఆంగ్ల భాషల్లో సమీకృత స్క్రీన్ రీడర్ వంటి సదుపాయాలు కూడా ఇందులో ఉన్నాయి. హిందీ, ఆంగ్లం, మరాఠి, తమిళం, ఒడియా, కన్నడ, తెలుగు, గుజరాతీ, పంజాబీ, మలయాళ భాషల్లో యాప్ను చూడవచ్చు. జియో ట్యాగింగ్తో కూడిన ఫొటోలను అప్లోడ్ చేయవచ్చు. ఫిర్యాదుల నమోదు, తాజా సమాచారం, తీర్మానం, పరిష్కార సమయాల్లో వినియోగదారులకు సూచనలు యాప్ ద్వారా అందుతాయి.
"యాక్సెస్- ది ఫోటో డైజెస్ట్" సూచిక పుస్తకాన్ని కూడా కేంద్ర దివ్యాంగుల సాధికారత విభాగం రూపొందించింది. దేశవ్యాప్తంగా సేకరించిన రంగుల ఛాయాచిత్రాలు ఇందులో ఉన్నాయి. ప్రాప్యతకు సంబంధించి 10 ప్రాథమికాంశాలు; చేయదగిన, చేయకూడని చర్యలను ప్రజలు సులభంగా అర్ధం చేసుకునేలా చిత్రరూపంలో ఈ పుస్తకంలో ముద్రించారు. ఇది వారికి ఒక మార్గదర్శిలా ఉండేలా రూపొందించారు. యాప్లో, కేంద్ర దివ్యాంగుల సాధికారత విభాగం వెబ్సైట్లో ఈ పుస్తకాన్ని ఎలక్ట్రానిక్ రూపంలో చూడవచ్చు.
ప్రధాన మంత్రి కార్యాలయం
వుహాన్ సహాయక కార్యకలాపాల ను ప్రశంసించిన ప్రధాన మంత్రి
వుహాన్ లో చిక్కుకొన్న భారతీయుల ను తరలించే కార్యక్రమాన్ని నిర్వహించిన ఆరోగ్య మంత్రిత్వ శాఖ మరియు ఎయర్ ఇండియా అధికారులు కర్తవ్య పాలన లో కనబరచినటువంటి ఉన్నత స్థాయి నిబద్ధత ను ప్రధాన మంత్రి శ్రీ నరేంద్ర మోదీ ప్రశంసించారు. తరలింపు కార్యకలాపాల లో పాలుపంచుకొన్న జట్టు సభ్యుల కు ఒక అభినందన లేఖ ను ప్రధాన మంత్రి విడుదల చేశారు. ఆ సిబ్బంది కి ప్రధాన మంత్రి లేఖ ను పౌర విమానయాన శాఖ సహాయ మంత్రి అందజేయనున్నారు.
విస్తృతం గా వ్యాపిస్తున్నటువంటి నావెల్ కరోనా వెరైస్ ఫ్లూ కు కేంద్రం గా ఉన్న వుహాన్ నగరం నుండి ప్రజల ను రక్షిత స్థానాల కు తరలించే కార్యకలాపాల ను ఎయర్ ఇండియా అత్యవసర ప్రాతిపదిక న చేపట్టింది. ఆ ప్రాంతం లో పైన ప్రస్తావించినటువంటి తీవ్రమైన పరిస్థితుల ను ఎరిగివుండి కూడాను ఎయర్ ఇండియా వరుస గా రెండు రోజుల పాటు 2020వ సంవత్సరం జనవరి 31వ తేదీ న మరియు ఫిబ్రవరి 1వ తేదీ న ఎయర్ ఇండియా జట్ల తో పాటు ఆరోగ్య మంత్రిత్వ శాఖ యొక్క బృందాల తో కూడిన బి-747 విమాన సర్వీసు లు రెండిటి ని అక్కడ కు పంపగా, ఆ విమానాలు ఆ మరుసటి రోజు అక్కడ నుండి తిరిగి వచ్చాయి.
(
ప్రధాన మంత్రి కార్యాలయం
ఛత్తీస్గఢ్లోని బిలాస్పూర్.. రాయ్పూర్.. సంబల్పూర్.. నాగ్పూర్.. వాల్తేర్ రైల్వే డివిజన్ల పరిధిలో 100 శాతం విద్యుదీకరణపై ప్రధానమంత్రి ప్రశంస
ఛత్తీస్గఢ్ రాష్ట్ర పరిధిలోని బిలాస్పూర్, రాయ్పూర్, సంబల్పూర్, నాగ్పూర్, వాల్తేర్ రైల్వే డివిజన్ల పరిధిలో 100 శాతం విద్యుదీకరణను ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు కేంద్ర రైల్వేశాఖ మంత్రి శ్రీ అశ్వనీ వైష్ణవ్ ట్వీట్పై ప్రధానమంత్రి స్పందిస్తూ:
“రైల్వే రంగం సదా ముందుకు దూసుకెళ్తోంది! నిజంగా ఛత్తీస్గఢ్కు ఇదొక గొప్ప వార్త” అని పేర్కొన్నారు.
(
ప్రధాన మంత్రి కార్యాలయం
జలియన్ వాలా బాగ్ ఊచకోతలో అమరులైన వారికి నివాళి అర్పించిన ప్రధాన మంత్రి
జలియన్ వాలా బాగ్ ఊచకోతలో అమరులైన వారికి ప్రధానమంత్రి శ్రీ నరేంద్ర మోదీ నివాళులు అర్పించారు.
(“ జలియన్ వాలా బాగ్లో ఆనాడు సరిగ్గా రోజు నిర్దాక్షిణ్యంగా ఊచకోతకు గురై అమరులైన వారికి శిరసు వంచి నమస్కరిస్తున్నాను. వారి ధైర్యం, త్యాగాన్ని మనం ఎన్నటికీ మరిచిపోలేము. వారి శౌర్యప్రతాపాలు భారతీయులకు ఎన్నటికీ ప్రేరణనిస్తూ ఉంటాయి.” అని ప్రధానమంత్రి పేర్కొన్నారు
ఉక్కు మంత్రిత్వ శాఖ
2022-23 ఆర్థిక సంవత్సరం 4వ త్రైమాసికంలో రికార్డు స్థాయిలో 4.02 లక్షల టన్నుల మాంగనీస్ ఖనిజం ఉత్పత్తి చేసిన మొయిల్; గత ఏడాది ఇదే కాలంతో పోలిస్తే ఇది 7% వృద్ధి
సంస్థ ప్రారంభమైనప్పటి నుంచి ఎఫ్వై23లో రెండో అత్యధిక ఉత్పత్తి నమోదు
ఎఫ్వై24లో రెండంకెల ఉత్పత్తి వృద్ధిని లక్ష్యంగా పెట్టుకున్న మొయిల్
2023 మార్చి 31తో ముగిసిన నాలుగో త్రైమాసికం, ఆర్థిక సంవత్సరం ఫలితాలను మొయిల్ డైరెక్టర్ల బోర్డు ఆమోదించింది. 2022-23 ఆర్థిక సంవత్సరం నాలుగో త్రైమాసికంలో, మొయిల్ 4.02 లక్షల టన్నుల మాంగనీస్ ఖనిజాన్ని ఉత్పత్తి చేసింది, గత ఏడాది ఇదే కాలంతో పోలిస్తే  ఈసారి 7% వృద్ధిని సాధించింది. నాలుగో త్రైమాసికంలో అమ్మకాలు కూడా సీపీఎల్వైతో పోలిస్తే 3% పెరిగి 3.91 లక్షల టన్నులకు చేరాయి. ఎలక్ట్రోలైట్ మాంగనీస్ డయాక్సైడ్  అమ్మకాల ఆదాయం CPLYతో పోలిస్తే 48% మెరుగుపడింది.
సంస్థ ప్రారంభమైనప్పటి నుంచి చూస్తే, ఎఫ్వై23లో రెండో అత్యధిక ఉత్పత్తిని మొయిల్ నమోదు చేసింది. మొత్తం ఆర్థిక సంవత్సరంలో మాంగనీస్ ఖనిజం అమ్మకాలు 11.78 లక్షల టన్నులుగా నమోదయ్యాయి, మార్కెట్ పరిస్థితుల దృష్ట్యా ఎఫ్వై22 కంటే కొంచెం తక్కువగా ఉన్నాయి. ఎఫ్వై23 సమయంలో ఈఎండీ అమ్మకాల టర్నోవర్ కూడా కొత్త గరిష్ట స్థాయికి చేరుకుంది, సీపీఎల్వైతో పోలిస్తే 100% పైగా వృద్ధిని నమోదు చేసింది.
ఎఫ్వై23లో రికార్డు స్థాయిలో రూ.245 కోట్ల మూలధన వ్యయం  చేసింది. ఇది దాదాపు సంవత్సరం నికర లాభానికి  సమానం. మొయిల్, ఎఫ్వై23లో అత్యుత్తమంగా 41,762 మీటర్ల అన్వేషణ సాగించింది, గత 5 సంవత్సరాల సగటు కంటే ఇది 2.7 రెట్లు ఎక్కువ. ఇది, ప్రస్తుతం ఉన్న గనుల నుంచి మెరుగైన ఉత్పత్తిని సాధించడం మాత్రమే కాకుండా, దేశంలో కొత్త మాంగనీస్ గనుల ప్రారంభానికి పునాదిగా కూడా పనిచేస్తుంది.
ఎఫ్వై23లో, కంపెనీ పన్నుకు ముందు లాభం , పన్ను తర్వాతి లాభం  వరుసగా రూ.334.45 కోట్లు, రూ.250.59 కోట్లుగా ఉన్నాయి. మొత్తం ఆర్థిక సంవత్సరానికి వాటాదార్లకు ఒక్కో షేరుకు రూ.3.69  ప్రకటించింది.
గరిష్ట వృద్ధిని సాధించడానికి మొయిల్ కట్టుబడి ఉందని, దాని కోసం నిర్దిష్ట ప్రణాళికలను ఇప్పటికే రూపొందించామని మొయిల్ సీఎండీ శ్రీ అజిత్ కుమార్ సక్సేనా స్పష్టం చేశారు. ఎఫ్వై24లో రెండంకెల ఉత్పత్తి వృద్ధి లక్ష్యంగా, ఇదే వేగాన్ని కొనసాగించగలమని సంస్థ యాజమాన్యం నమ్మకంగా ఉంది.
మొయిల్ గురించి: కేంద్ర ఉక్కు మంత్రిత్వ శాఖ నియంత్రణలో పని చేసే షెడ్యూల్-ఎ, మినీరత్న విభాగం కేటగిరీ-1 సీపీఎస్ఈ మొయిల్ లిమిటెడ్. మహారాష్ట్ర, మధ్యప్రదేశ్లో 11 గనులను నిర్వహిస్తూ, 45% మార్కెట్ వాటాతో దేశంలోనే అత్యధికంగా మాంగనీస్ ఖనిజాన్ని ఉత్పత్తి చేస్తోంది. 2030 నాటికి దాదాపు ఉత్పత్తిని రెట్టింపు చేసి 3 మిలియన్ టన్నులకు చేర్చాలన్న లక్ష్యంతో ఉంది. మధ్యప్రదేశ్లోని ఇతర ప్రాంతాలతో పాటు గుజరాత్, రాజస్థాన్, ఒడిశా రాష్ట్రాల్లోనూ కొత్త వ్యాపార అవకాశాలను మొయిల్ అన్వేషిస్తోంది.
ప్రధాన మంత్రి కార్యాలయం
పుష్కర్ లో పూజ కార్యక్రమం లో పాలుపంచుకొన్న ప్రధాన మంత్రి
పుష్కర్ ఆలయం లో ఈ రోజు న జరిగిన పూజ కార్యక్రమం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు. పౌరుల సంక్షేమం కోసం ఆయన ప్రార్థించారు.
ప్రధాన మంత్రి ఒక ట్వీట్ లో -
‘‘పుష్కర్ లో భగవాన్ బ్రహ్మాజీ యొక్క ఆలయం లో పూజ మరియు దివ్య దర్శనం ల భాగ్యం ప్రాప్తించింది. దేశ ప్రజల కు ఉత్తమమైనటువంటి ఆరోగ్యం, సమృద్ధి మరియు సంక్షేమం కలగాలని ఆ దైవాన్ని వేడుకొన్నాను.’’ అని పేర్కొన్నారు.
पुष्कर में भगवान ब्रह्माजी के मंदिर में पूजन और दिव्य दर्शन का सौभाग्य मिला। देशवासियों के उत्तम स्वास्थ्य, समृद्धि और कल्याण की कामना की। pic.twitter.com/uZNSKWubrV
— Narendra Modi  May 31, 2023
ప్రధాన మంత్రి కార్యాలయం
రేస్ వాకింగ్ ఛాంపియన్ ప్రియాంక గోస్వామి ప్రతిష్ఠాత్మక రజత పతకం సాధించినందుకు అభినందనలు తెలిపిన ప్రధానమంత్రి శ్రీ నరేంద్ర మోదీ
బర్మింగ్హామ్ లో జరుగుతున్న 2022 కామన్వెల్త్ క్రీడలలో ప్రతిష్ఠాత్మక రజత పతకం సాధించిన రేస్ వాకింగ్ ఛాంపియన్ ప్రియాంక గోస్వామికి ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ సందర్భంగా ప్రధానమంత్రి ట్వీట్ చేస్తూ,
"మన జాతీయ స్థాయి రేస్ వాకింగ్ ఛాంపియన్ ప్రియాంక గోస్వామి ప్రతిష్ఠాత్మక రజత పతకం సాధించినందుకు అభినందనలు. ఈ పతకాన్ని సాధించడం ద్వారా ఆమె ఇండియాలోని ఎంతోమంది యువత ఈ క్రీడను చేపట్టేందుకు ప్రేరణనిస్తున్నారు. రాగల రోజులలో ఆమె మరిన్ని ఉన్నత విజయ శిఖరాలు అధిరోహించగలదని ఆశిస్తున్నాను". అని ప్రధానమంత్రి పేర్కొన్నారు.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
“ ఏఐ ఫర్ డేట్ డ్రైవెన్ గవర్నెన్స్” అనే ఇతివృత్తంపై ఎంఈఐటీవై శాఖ చర్చా కార్యక్రమం
ఎలక్ట్రానిక్స్, ఐటీ మంత్రిత్వ శాఖలోని నేషనల్ ఈ గవర్నెన్స్ విభాగం  2021 అక్టోబర్ 28న “AI ఫర్ డేట్ డ్రైవెన్ గవర్నెన్స్” అనే ఇతివృత్తంపై మరో ఏఐ పై చర్చ కార్యక్రమాన్ని నిర్వహిస్తోంది. ప్రపంచ వ్యాప్తంగా ఏఐలో ఉత్తమ విధానాలతో పాటు, డేటా ఆధారిత మరియు ఏఐ- ఎనేబుల్డ్ గవర్నెన్స్ యొక్క ప్రాముఖ్యతను తెయజేప్పడం ఈ సెషన్ లక్ష్యం. ప్రపంచ వ్యాప్తంగా, దేశీయ నాయకులు, పరిశోధకులు మరియు విద్యావేత్తలు ఆర్టిఫిషియల్ ఇంటెలిజెన్స్ విషయమై తమతమ అభిప్రాయాలను, సంబంధిత కేస్ స్టడీస్ను పంచుకోవడం, గ్లోబల్ బెస్ట్ ప్రాక్టీసుల గురించి వారి అభిప్రాయాలు & అనుభవాలను పంచుకునేలా ఇక్కడ ప్యానెల్ చర్చను నిర్వహించునున్నారు. ఏఐలో వివిధ పురోగతి ఆవిష్కరణలు మరియు ఆర్టిఫిషియల్ ఇంటెలిజెన్స్ రంగంలో ఎదుర్కొంటున్న సవాళ్లను గురించి కూడా వీటిలో చర్చించనున్నారు. ఆయా అంశాలపై తగిన చర్చ జరిపేందుకుగాను ఎలక్ట్రానిక్స్ & ఐటీ మంత్రిత్వ శాఖ చొరవ తీసుకో ఏఐపే చర్చ అనే కార్యక్రమాన్ని నిర్వహిస్తోంది. ఇందులో ప్రభుత్వ మరియు పరిశ్రమల వర్గాల వారి నుండి వారి అనుభవవాల్ని కూడా సేకరించి వాటిని చర్చకుంచనున్నారు. ‘ఏఐ ఫర్ డేటా డ్రైవెన్ గవర్నెన్స్’ అనే సెషన్లో ప్రభుత్వ రంగ, రక్షణ రంగం, భద్రత, పోస్టల్ సర్వీసులు మరియు ఫ్యూచర్ సిటీస్ కోసం ఏఐని ఉపయోగించడం గురించి నిపుణులు ప్రసంగించనున్నారు. కోవిడ్-19 మహమ్మారి కష్ట సమయాల్లో ముఖ్యమైన పాత్ర పోషించిన ఏఐ- ఆధారిత పరిష్కారాలపై కూడా ప్రదర్శన ఉంటుంది. అభివృద్ధి చెందుతున్న సాంకేతికతలను మరియు వాటి విధానపరమైన చిక్కులను అర్థం చేసుకోవడానికి మరియు ఉపయోగించుకునే దిశగా భారత ప్రభుత్వం ఇటువంటి కార్యక్రమాల్ని
(చేపట్టే దిశగా ఇది ఒక ముందడుగు. ఈవెంట్ను వీక్షించడానికి, https://bit.ly/3mGSmehలో నమోదు చేసుకోండి. దీనికి తోడు ఈవెంట్ ప్రత్యక్ష ప్రసారం చేయబడుతుంది. ఈ ప్రత్యక్ష ప్రసారం లింక్లు ఈ కిందన ఇవ్వబడినాయి.
https://youtu.be/bNcd0quKAyU
https://fb.me/e/2yVdaSZHp
ప్రధాన మంత్రి కార్యాలయం
మనదేశాన్ని నిర్మించినటువంటి మహనీయుల ను భారతదేశం ఏ విధం గా స్మరించుకొంటోందీతెలియజేసే ఒక వ్యాసాన్ని శేర్ చేసిన ప్రధాన మంత్రి
సాంస్కృతికవారసత్వాన్ని పరిరక్షించడానికి సంబంధించిన ప్రభుత్వ కృషి ని వివరించే MyGov ట్వీట్ ల మాలిక ను కూడా ఆయన శేర్ చేశారు
మన దేశాన్ని నిర్మించిన మహనీయుల ను భారతదేశం ఏ విధం గా స్మరించుకొంటోందో తెలిపే అంశాలతో కూడిన నమో ఏప్  యొక్క వికాస యాత్ర విభాగం లోని ఒక వ్యాసాన్ని కూడా ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ఈ సంవత్సరం లో మనం మన స్వాతంత్య్ర యోధుల కు నమస్సుల ను అర్పించే సందర్భం అయినటువంటి ఆజాదీ కా అమృత్ మహోత్సవ్ ను జరుపుకొంటున్నాం. నమో ఏప్  లోని వికాస యాత్ర విభాగం లో పొందుపరచిన ఈ వ్యాసం మన దేశాన్ని నిర్మించిన మహనీయుల ను భారతదేశం ఏ విధం గా స్మరించుకొంటోందో కళ్ళ కు కడుతుంది. #8YearsOfPreservingCulture’’ అని పేర్కొన్నారు.
భారతదేశం యొక్క సుప్రసిద్ధ సంస్కృతి ని పరిరక్షించడం కోసం ప్రభుత్వం యొక్క కృషి ని ప్రముఖం గా ప్రకటించిన MyGov లోని ట్వీట్ ను కూడా ప్రధాన మంత్రి శేర్ చేశారు.
ప్రధాన మంత్రి ఒక ట్వీట్ లో -
‘‘మనం మన సుప్రసిద్ధ సంస్కృతి ని చూసుకొని గొప్పగా గర్విస్తున్నాం; మరిఆ సంస్కృతి ని ఒక ఉత్సవం గా జరుపుకోవడం తో పాటు గా ఆ సంస్కృతి ని పరిరక్షించడాని కి ఒక అవకాశం మనకు దక్కినందుకు మనం వినమ్రత తో ఉందాం. #8YearsOfPreservingCulture’’ అని పేర్కొన్నారు.
The Prime Minister also shared a tweet thread by MyGov highlighting the Government's work for preservation of India's glorious culture.
The Prime Minister tweeted :
"We take great pride in our glorious culture and we are humbled to have got the opportunity to work for it’s preservation as well as celebration. #8YearsOfPreservingCulture"
రాష్ట్రపతి సచివాలయం
మానవత్వానికి, దేశానికి సేవ చేయడం మన విలువైన వ్యవస్థ సంప్రదాయం: రాష్ట్రపతి కోవింద్
- జాతీయ సేవా పథకం అవార్డులను వర్చువల్ విధానంలో ప్రదానం చేసిన
రాష్ట్రపతి
మానవత్వానికి, దేశానికి సేవ చేయడం మన విలువైన వ్యవస్థ సంప్రదాయం.
మన సంప్రదాయంలో దాని మూలాలు కలిగి ఉన్నాయి. ఇక్కడ సేవా ఉద్దేశ్యం యొక్క చిక్కులను అర్థం చేసుకోవడం మరియు అంచనా వేయడం కష్టమని
రాష్ట్రపతి శ్రీ రామ్నాథ్ కోవింద్ అన్నారు. ఈ రోజు  న్యూ ఢిల్లీలో జాతీయ సేవా పథకం అవార్డులను ప్రదానం కార్యక్రమంలో రాష్ట్రపతి పాల్గొన్నారు. ఈ సందర్భంగా ఆయన మహాత్మా గాంధీ యొక్క ఉదాహరణను ఉటంకిస్తూ సేవ కేవలం మానవుల పట్ల మాత్రమే కాకండా ప్రకృతి వైపు కూడా ఉండాలని అన్నారు. మహాత్మా గాంధీ 100 వ జయంతి సందర్భంగా 1969 లో జాతీయ సేవా పథకాన్ని ప్రారంభించిన విషయాన్ని ఆయన పునరుద్ఘాటించారు. ఈ పథకం ఈనాటికీ ఎంతో ప్రస్తుతాన్వయాన్ని కలిగి ఉంటూ కొనసాగుతోందని అన్నారు. కోవిడ్ మహమ్మారి పరీక్ష సమయాల్లో కూడా.. అవార్డుల ప్రదానాన్ని ఆయన ప్రశంసించారు. ఇందుకు గాను యువజన వ్యవహారాలు మరియు క్రీడా మంత్రిత్వ శాఖ చేసిన కృషిని ప్రశంసించారు. ఎన్ఎస్ఎస్ గురించి అధ్యక్షుడు కోవింద్ మాట్లాడుతూ "నేను కాదు, కానీ మీరు" అనే నినాదానికి అనుగుణంగా వివిధ చర్యల ద్వారా సమాజ సేవ కోసం స్వచ్ఛందంగా పాల్గొనేలా యువతను ప్రోత్సహిస్తున్న విషయాన్ని గుర్తించినట్టు ఆయన తెలిపారు. దేశంలోని వివిధ విద్యా సంస్థలకు చెందిన 40 లక్షల మంది విద్యార్థులు ఈ గొప్ప పథకంతో సంబంధం కలిగి ఉండటం ప్రోత్సాహకరమైన పరిణామమని ఆయన అన్నారు. ఇది మన దేశ భవిష్యత్తు సురక్షితమైన చేతుల్లో ఉందన్న భరోసా ఇస్తున్నట్లు ఆయన వివరించారు. యువ వాలంటీర్లు నిర్వహించే వివిధ కార్యకలాపాలకు ప్రాధాన్యతనిస్తూ కోవిడ్ 19 కాలంలో సామాజిక దూరం మరియు ముఖ మాస్క్ల సరైన వాడకం గురించి అవగాహన కల్పించడంలో వారు ఎంతో కీలక పాత్ర పోషించారని రాష్ట్రపతి అన్నారు. ఈ సమయాల్లో అవసరమైన మరియు ఇతర
క్వారంటయిన్లో ఉన్న రోగులకు ఆహారం ఇతర ఉపయోగకరమైన ఉత్పత్తులను అందించడంలో ఈ వాలంటీర్లు ఎంతగానో సహాయపడ్డారు. అంతేకాకుండా..
ఈ వాలంటీర్లు వరదలు మరియు భూకంప బాధితుల సహాయార్థం చేపట్టిన.. వివిధ ఉపశమనం మరియు పునరావాస చర్యలను కల్పించడంలో ఎల్లప్పుడూ హృదయపూర్వకంగా సహాయం చేశారు. మొత్తం 42 మంది అవార్డు గ్రహీతలలో 14 మంది బాలికలు ఉండడం ప్రోత్సాహాన్ని ఇస్తోందని దేశ అధ్యక్షుడు కోవింద్ ప్రశంసించారు. దేశానికి సేవ చేయడంలో సావిత్రిబాయి పూలే, కస్తూర్బా గాంధీ, మదర్ థెరిసా సంప్రదాయానికి మన దేశ మహిళలు కట్టుబడి ఉండి ముందుకు సాగుతున్నారని అన్నారు.
రాష్ట్రపతి ప్రసంగాన్ని హిందీలో చూడటానికి ఇక్కడ క్లిక్ చేయండి..
రహదారి రవాణా, హైవేల మంత్రిత్వ శాఖ
జాతీయ రహదారి 334Bని త్వరగా పూర్తి చేయాలని లక్ష్యం
ప్రధాన మంత్రి శ్రీ నరేంద్ర మోదీ నాయకత్వంలో జాతీయ రహదారులు అపూర్వమైన వేగంతో అభివృద్ధి చెందుతున్నాయని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ అన్నారు. ప్రాజెక్ట్, జాతీయ రహదారి -334B దాదాపు 93 శాతం మేర పూర్తికావొచ్చిందని,, మూడు నెలల కాలంలో జనవరి 2022లోపు దీనిని పూర్తి చేయాలని లక్ష్యంగా పెట్టుకున్నట్లు ఆయన తన వరుస ట్వీట్లలో తెలిపారు. ఉత్తర ప్రదేశ్/హర్యానా సరిహద్దు  వద్ద ప్రారంభమయ్యే జాతీయ రహదారి-334బీ రోహ్నా వద్ద ముగుస్తుంది, వినియోగదారులు ఢిల్లీ ట్రాఫిక్ను దాటవేయడాన్ని నిర్ధారిస్తూ యుపీ నుండి హర్యానా మీదుగా రాజస్థాన్ సరిహద్దు వరకు అతుకులు లేని కనెక్టివిటీని ఇది అందజేస్తుందని ఆయన అన్నారు. NH-334బీ కూడా NH-44ను దాటి చండీగఢ్ మరియు ఢిల్లీకి వెళ్లే ప్రయాణికులకు ప్రత్యక్ష ప్రవేశాన్ని కల్పిస్తుందని మంత్రి తెలియజేశారు.
#ప్రగతికా హైవే #గతిశక్తి
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 174.64 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 2,92,092
మొత్తం కేసుల్లో క్రియాశీల కేసులు 0.68%
ప్రస్తుత రికవరీ రేటు 98.12%
గత 24 గంటల్లో 66,254 మంది కోలుకున్నారు. దీంతో, కోలుకున్నవారి మొత్తం సంఖ్య 4,19,77,238 కు పెరిగింది.
గత 24 గంటల్లో 25,920 కొత్త కేసులు నమోదయ్యాయి.
రోజువారీ పాజిటివిటీ రేటు 2.07%
వారపు పాజిటివిటీ రేటు 2.76%
గత 24 గంటల్లో చేసిన 12,54,893 కొవిడ్ పరీక్షలతో కలిపి ఇప్పటివరకు 75.68 కోట్ల పరీక్షలు చేశారు.
మంత్రిమండలి
ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాలయ నంబర్ 4 నిర్మాణం కోసం కేంద్రీయ విద్యాలయ సంఘటన్ కు నాలుగు ఎకరాల రక్షణ రంగ భూమి ని లీజు ప్రాతిపదికన బదిలీ చేసేందుకు ఆమోదం తెలిపిన మంత్రివర్గం
ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాలయ నంబర్ 4 నిర్మాణం కోసం కేంద్రీయ విద్యాలయ సంఘటన్ కు ఒక్కొక్క సంవత్సరానికి ఒక రూపాయి నామమాత్రపు అద్దె కు నాలుగు ఎకరాల రక్షణ రంగ భూమి ని శాశ్వత ప్రాతిపదికన లీజుపై బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
పూర్వరంగం:
ఢిల్లీ కంటోన్మెంట్ లోని కేంద్రీయ విద్యాలయ నంబర్ 4 యొక్క నిర్వహణ ఢిల్లీ కంటోన్మెంట్ యొక్క సర్వే నంబర్ 14 భవనంలో తాత్కాలికంగా జరుగుతోంది. దీనిని 1994 లో ఏర్పాటు చేయడమైంది. ప్రస్తుతం ఈ పాఠశాలలో 956 మంది పిల్లలు విద్యను అభ్యసిస్తున్నారు. కేంద్రీయ విద్యాలయ సంఘటన్ ద్వారా సొంత శాశ్వత పాఠశాల భవనం నిర్మాణం జరిగితే విధి నిర్వహణలో ఉన్న సిబ్బందితో పాటు పూర్వ సైనికోద్యోగుల కుటుంబాలు, ఇంకా ఢిల్లీ కంటోన్మెంట్ ప్రాంతం, పరిసర ప్రాంతాల పౌరుల పిల్లలకు అవసరమైన అన్ని సౌకర్యాలతో కూడినటువంటి సముచితమైన, విద్యోపయుక్తమైన వాతావరణం నెలకొంటుంది.
మంత్రిమండలి
పబ్లిక్ సెక్టర్ లోని ఫార్మాస్యూటికల్ కంపెనీ ల విషయం లో 2016 డిసెంబర్ 28వ తేదీ నాడు మంత్రివర్గం తీసుకొన్న నిర్ణయం- అందు లో కోరినటువంటి మార్పు మేరకు, అమలు కై ఆమోదం తెలిపిన మంత్రివర్గం
ఈ క్రింద ప్రస్తావించిన నిర్ణయాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది:
 పిఎస్యు ల భూమి ని ప్రభుత్వ ఏజెన్సీల కు విక్రయించడాని కి సంబంధించి 2016వ సంవత్సరం డిసెంబర్ 28వ తేదీ నాడు తీసుకొన్న మునుపటి నిర్ణయం లో మార్పు చేయడం మరియు దాని కి బదులు గా భూమి ని 2018వ సంవత్సరం జూన్ 14వ తేదీ నాటి సవరించిన డిపిఇ యొక్క మార్గదర్శక సూత్రాల కు అనుగుణం గా భూవిక్రయాన్ని అనుమతించడం;
మరియు
 ఈ దిగువన పేర్కొన్న వివరాల మేరకు ఉద్యోగుల అప్పుల ను  తీర్చడం కోసం రూ.330.35 కోట్ల మేర బడ్జెటరీ సపోర్టు ను రుణం రూపం లో అందజేయడం:
ఎ. ఐడిపిఎల్ కు - రూ. 6.50 కోట్లు.
బి. ఆర్డిపిఎల్ కు - రూ. 43.70 కోట్లు.
సి. హెచ్ఎఎల్ కు - రూ. 280.15 కోట్లు.
 ప్రభుత్వ రంగ సంస్థ లు నాలుగింటి మూసివేత/ వ్యూహాత్మక విక్రయం కు సంబంధించిన ఆస్తుల అమ్మకం తో పాటు చెల్లించవలసి ఉన్నటువంటి అప్పుల ను తీర్చడం తో సహా అన్ని నిర్ణయాల ను తీసుకోవడం కోసం ఒక మంత్రుల సంఘాన్ని ఏర్పాటు చేయడం.
ప్రధాన ప్రభావం:
హిందుస్తాన్ యాంటిబయొటిక్స్ లిమిటెడ్ , రాజస్తాన్ డ్రగ్స్ ఎండ్ ఫార్మాస్యూటికల్స్ లిమిటెడ్ , ఇంకా ఇండియన్ డ్రగ్స్ ఎండ్ ఫార్మాస్యూటికల్స్ లిమిటెడ్  ఉద్యోగుల విఆర్ఎస్ కు మద్దతు ను అందించడం తో పాటు వారి కి చెల్లింపు జరగనటువంటి జీతాలను చెల్లించడం లో 330.35 కోట్ల రూపాయల బడ్జెటరీ సపోర్టు లభించనుండటం సహాయకారి కానుంది. ఈ యొక్క పిఎస్యు ల లోని వేయి మంది కి పైగా ఉద్యోగుల ఇక్కట్టుల ను తీర్చేందుకు ఈ నిర్ణయం దోహదం చేస్తుంది.
ఆర్డిపిఎల్ ను, ఐడిపిఎల్ ను మూసివేయాలని, బిసిపిఎల్ లో మరియు హెచ్ఎఎల్ లో వ్యూహాత్మక విక్రయాలు జరపాలని 2016వ సంవత్సరం డిసెంబర్ 28వ తేదీ నాడు మంత్రివర్గం తీసుకొన్న నిర్ణయాన్ని అమలు పరచే ప్రక్రియ ను శీఘ్రతరం చేసేందుకు గాను మంత్రుల సంఘాన్ని ఒకదాని ని ఏర్పాటు చేయడం జరుగుతుంది.(
ప్రధాన మంత్రి కార్యాలయం
ఆసియా క్రీడల లాంగ్జంప్లో రజతం సాధించిన యాన్సీ సోజన్ ఎడప్పిల్లీని అభినందించిన ప్రధానమంత్రి
ఆసియా క్రీడల్లో మహిళల లాంగ్ జంప్లో రజత పతకం సాధించిన యాన్సీ సోజన్ ఎడప్పిల్లీని ప్రధానమంత్రి శ్రీ నరేంద్ర మోదీ ఇవాళ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో మహిళల లాంగ్ జంప్లో మనకు మరో రజత పతకం దక్కింది. ఈ విజయం సాధించిన యాన్సీ సోజన్ ఎడప్పిల్లీని ఈ సందర్భంగా అభినందిస్తున్నాను. భవిష్యత్తులోనూ ఆమె మరిన్ని విజయాలు అందుకోవాలని మనసారా ఆకాంక్షిస్తున్నాను” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్ డేట్
29.68కోట్ల కుపైగా వాక్సిన్ డోస్లు రాష్ట్రాలు, కేంద్రపాలిత ప్రాంతాలకు అందజేత
రాష్ట్రాలు, కేంద్రపాలిత ప్రాంతాల వద్ద ఇంకా అందుబాటులో ఉన్న 1.92 కోట్లకు పైగా వాక్సిన్ డోస్లు.
దేశవ్యాప్తంగా నిర్వహిస్తున్న వాక్సినేషన్ కార్యక్రమంలో భాగంగా కేంద్ర ప్రభుత్వం రాష్ట్రాలు, కేంద్రపాలిత ప్రాంతాలకు కోవిడ్ వాక్సిన్ను ఉచితంగా అందించి మద్దతు తెలుపుతోంది. దీనికితోడు రాష్ట్రాలు, కేంద్రపాలిత ప్రాంతాలు నేరుగా వాక్సిన్ను కొనుగోలు చేసేందుకు వీలు కల్పించింది.
కోవిడ్ వ్యాప్తి నిరోధానికి సంబంధించి ప్రవర్తనలో మార్పు తీసుకురావడంతోపాటు టెస్ట్, ట్రాక్, ట్రీట్ విధానాన్ని అనుసరిస్తూ, కోవిడ్ మహమ్మారిని అదుపు చేయడంలో వాక్సినేషన్ను భారత ప్రభుత్వం సమగ్ర వ్యూహంలో భాగంగా కీలక స్తంభంగా చూస్తున్నది.
సరళీకృత , వేగవంతమైన 3 వ దశ కోవిడ్ -19 వాక్సినేషన్ కార్యక్రమం 2021 మే 1న ప్రారంభమైంది.
ఈ వ్యూహం కింద, ప్రతి నెలా , సెంట్రల్ డ్రగ్స్ లేబరెటరీ  అనుమతించే మొత్తం వాక్సిన్లో ఏ తయారీదారు తయారు చేసినవైనా వాటిలో 50 శాతం డోస్లను భారత ప్రభుత్వం సమకూర్చుకుంటుంది. ఈ వాక్సిన్ డోస్లను రాష్ట్రప్రభుత్వం గతంలో లాగనే పూర్తి ఉచితంగా రాష్ట్రప్రభుత్వాలకు అందుబాటులో ఉంచుతుంది.
ఇప్పటివరకు రాష్ట్రాలు , కేంద్ర పాలిత ప్రాంతాలకు 29.68 కోట్ల కు పైగా వాక్సిన్ డోస్లు  లను అందజేయడం జరిగింది. వీటిని భారత ప్రభుత్వ  , నేరుగా రాష్ట్ర ప్రభుత్వాలు సమకూర్చుకునే విధానంలోనూ సమకూర్చడం జరిగింది.
.
ఇందులో, వృధాతో సహా మొత్తం వాక్సిన్ వినియోగం 27,76,26,985 
రాష్ట్రాలు, కేంద్ర పాలిత ప్రాంతాల వద్ద ఇంకా వేయడానికి సుమారు 1.928కోట్లు  కోవిడ్ వాక్సిన్ డోస్లు అందుబాటులో ఉన్నాయి.
దీనికి తోడు39,07,310 వాక్సిన్ డోస్లు పంపిణీ క్రమంలో ఉన్నాయి. రాగల 3 రోజులలో రాష్ట్రాలు, కేంద్రపాలిత ప్రాంతాలు వీటిని అందుకోనున్నాయి.